
Dunaszekcső Községi Önkormányzat Képviselő-testülete

8/2010.

Jegyzőkönyv
Készült a Dunaszekcső Községi Önkormányzat Képviselő-testülete 2010. július 17. napján megtartott rendkívüli ünnepi üléséről. 

Jelen vannak:

	Faller János
	polgármester

	Szabó Gergely

Bokor Zoltánné

Dr.Metz Judit
	alpolgármester



	Prucs András

Sándor József
	képviselők

	Pest Éva  körjegyző
	


Igazoltan távol: Bíró Zsolt, Frányó János, Kulutácz Zoltán, Tóth András

Faller János polgármester köszönti a megjelenteket, megállapítja, hogy az ülés határozatképes, mert a megválasztott 10 fő képviselő közül 6 fő az ülésen megjelent. Javaslatot tesz az ülés napirendi pontjaira, melyet a testület újabb javaslat nélkül az alábbiak szerint egyhangúlag elfogad:

16 óra 45 perctől: Zárt ülésen: Duna-Beton Kft. kérelme  
17 órától: Ünnepi testületi ülés a franciországi vendégek fogadására  
-------------------------------------------------------------------------------------------------------

Megérkezik az ülésre Franciországból Le Boulay település delegációja a tolmáccsal
Faller János polgármester: Tisztelettel köszönti az ünnepi alkalomból, a Franciaországból, Le Boulay-ből Dunaszekcsőre látogató vendégeket. 
A testvérvárosi kapcsolat erősítésére a személyes találkozással a héten, Magyarországon kerülhet sor. A Lugio rendezvénysorozaton is részt vehetnek a vendégeink. 

Bemutatja a képviselő-testület jelenlevő és igazoltan távol lévő tagjait. Vendégeink 2006-ban voltak Dunaszekcsőn. Rövid tájékoztatást kíván adni az Önkormányzat terveiről, amelyeket tartalmaz a gazdasági program. Röviden beszámol – de nem teljeskörűen – a pályázatokról. 
Megépült az autópálya, elmennek a kamionok, így lehet már többet foglalkozni a turizmussal. Készül a Templom tér II. üteme, a Magtár elkészült, tervezzük a Hajómalom megvalósítását.  A malom pályázatát elutasították, de megfellebbezte az Egyesület, de az eredményt még nem tudjuk. A Hajómalom megvalósítására Egyesületet hoztunk létre, így a falunak nem kerül szinte semmibe a beruházás. Negatívum azonban, hogy előre meg kell finanszírozni a kiadásokat. Pályázataink zöme építési jellegű. Az elkövetkezendő évben kezdjük meg a művelődési házat 53 millió forint értékű felújítással. A Várhegy életveszélyességének megszüntetésére 420 millió forintot nyert az önkormányzat, ehhez 60 millió forint az önerő. A beruházás 3 évig tart, évente 20-20 millió forint önerő kell, amely a jelenlegi tartalékunk 2/3-a. 
Franciaországban két évvel ezelőtti látogatásakor látta a fűtéskorszerűsítést, és hallott annak előnyeiről. Mi is elkezdtünk foglalkozni a megújuló energiával, de ez most itt leállt a környezetvédelmi és örökségvédelmi hatóságok miatt. A ledes közvilágítás talán elindulhat, nagyon jó árajánlatok érkeztek az önkormányzathoz, és 75%-os megtakarítást ígérnek.

A Hivatal két falut lát el, összesen 9 fő köztisztviselővel. 

Intézményeink:

· Általános iskola – intézményfenntartó társulással

· Óvoda – intézményfenntartó társulással

· Idősek gondozási központja – Többcélú kistérségi társulás keretében

· Művelődés ház – alapítványi működtetéssel – évente 6,6 millió Ft önkormányzati támogatással

Az Óvoda jelenleg 60 fővel üzemel, 100%-on. Az iskola létszáma egyre csökken, nem tudjuk felvenni a versenyt a környező  városok intézményeivel.  Az iskola és óvoda költségvetéséhez 30-35% önkormányzati támogatást kell nyújtani. Szeptembertől szűkítéseket kell bevezetni, nagyon kevés a gyerek. A 7. és 8. osztályokat nemsokára el kell vinni valahova. 

Civil szervezetek:

· Sportegyesület – fejlődés, hogy 120 gyerek focizik az újítások óta
· Dunaszekcső Emlékeiért és Jövőjéért Alapítvány

· Horgászegyesület – 500 taggal működik

A falunak a legnagyobb gondot az ivóvíz okozza. Hiába vagyunk a Duna mellett, nincsenek saját kútjaink, a vizet vásárolni kell, és nagyon drága. A víz és a csatorna díja együttesen 1200 Ft/m3. A következő testület dolga lesz a „váltás”. Esetleg új vezeték kiépítése is szóba kerülhet. 

Az idei évben az elmúlt 100 év 3. legnagyobb árvize sújtotta a falut. 2002-től pedig a legmagasabb volt a vízállás. A védekezési költség 7 millió forint volt, fele a 2006-osnak. Az előző árvizek tapasztalataiból már tanultunk, jó volt a szervezés, és jó volt a költségek felvállalása is. 

Bokor Zoltánné: Kéri a polgármestert, hogy tegyen említést a kisebbségi önkormányzatokról. 

Faller János: A községben cigány és német kisebbségi önkormányzatok működnek, ellátják a kisebbségek érdekképviseletét, a német nemzetiségi nyelv oktatásához, civil szerveződéseik működéséhez támogatást nyújtanak. A cigány lakosság kb. 10%, a sváb kb. 25%. 

Le Boulay polgármestere: Köszönik, hogy itt lehetnek, köszönik a kedves fogadtatást. Bemutatja a delegáció tagjait.

Franciaországban sok civil szervezet van, sokat tesznek a falvakért. Tíz év alatt 250 fővel nőtt a települése lélekszáma. Harminc kilóméterre vannak Tour városától. Az agrárvidék és a város közelsége miatt új házak épültek, 32 év az átlagéletkor. Ötven új gyerek került Le Boulay-ba. Az iskola 500 m2, fa a nagy része. Aprítékos fűtést alkalmaznak. Fenntartható fejlődést akarnak, és ebben a helyi faanyag sokat segít. A fűtés így a felébe kerül, mint a megelőző időszakban. 
Az iskola 6 kilóméterre van. Jogszabály írja elő, hogy kötelező abba az iskolába járni. Náluk is gondot jelent a víz, 200 méternél lejjebb levő vizet nem szabad használni. A díjat nem helyben határozzák meg, azt jogszabály írja elő. Új óvodát építenek, 200 millió euró lesz a beruházás összege. 850.000 eurot költöttek az iskolára. 

A két falu úgy tud együttműködni, hogy megismertetik egymás kultúráját, és információkat cserélnek, mint pl. a közvilágítás.
Az Egyesület elnöke: 2004. októberében megalakult az Egyesület.  1901 évi törvény alapján működnek, saját maguk döntenek a költségvetésükről. A polgármester korábban és most is az utat kereste Magyarországra. 2005. áprilisában 20 fő ment ki Franciaországba Dunaszekcsőről. A fogadáson a nagykövet is jelen volt. 2006-ban 40 fő érkezett tőlük Magyarországra. Voltak Budapesten, Esztergomban, Visegrádon, és 3-4 napot eltöltöttek Dunaszekcsőn is. 

Az egyesületnek 65-70 tagja van,  melyből jelenleg 8 fő a fiatalok száma. 
Az Egyesület nevében is megköszöni, hogy itt lehetnek, nagyon szívet melengető, ahogy a családok fogadták őket. Remélik, hogy a kapcsolat tovább erősödik, tovább folytatódik. 

Faller János: Bízik benne, hogy jól érzik magukat Dunaszekcsőn, az Önkormányzat mindent megtett és megtesz ennek érdekében. A testvértelepülési kapcsolatot tovább kell folytatni, lehetőségekhez képest erősíteni, minél több fiatalt bevonni a kapcsolatba, egymás kultúrájának, szokásainak szélesebb megismertetésén kell dolgozni, meg kell találni a lehetőségeket a gyakoribb információcserére, mert mindezen elképzelések és megvalósításuk mindkét település fejlődését   szolgálja. 
A testület 6 szavazattal 0 ellenében a következő határozatot hozta:

43/2010.(VII.17.) Kt.számú határozat   
a testvértelepülési kapcsolatról
Dunaszekcső község Önkormányzata a 2006-ban Le Boulay (Franciaország) településsel kötött testvértelepülési kapcsolatot tovább kívánja folytatni, a lehetőségekhez képesít erősíteni kívánja azt.  Cél, hogy 

· egymás kultúrájának, szokásainak megismerése és megismertetése mind szélesebb körben és mind gyakoribb legyen,

· minél több fiatalt vonjon be a kapcsolatba mindkét település,

· a kultúra megismertetése mellett kapjon szerepelt a sport is,

· lehetőség legyen a gyakoribb információ cserére.

A kapcsolat fenntartása, erősítése, szélesítése mindkét, a testvértelepülési kapcsolatban résztvevő település és lakosságának, civil szervezeteinek a fejlődését szolgálja. 

Az ünnepi program véget ért, a polgármester az ülést berekesztette.

Kmf.

Faller János
Pest Éva
polgármester
körjegyző

